**Bükkszentkereszt Község Képviselő-testületének**

**40/ 2022 (VI. 7) Önkormányzati Határozata**

Tárgy: Bükkszentkereszt Község Önkormányzat tulajdonában lévő értékesíteni kívánt ingatlanok megjelölése

1. Bükkszentkereszt Község Önkormányzat Képviselő-testülete úgy határozott, hogy az alábbi önkormányzat tulajdonában lévő ingatlanokat értékesíteni kívánja:

Rókafarm 059/13

Rókafarm 059/14

Rókafarm 059/15

Rókafarm 059/43

2. Bükkszentkereszt Község Önkormányzat Képviselő-testülete felhatalmazza Solymosi Konrád Ferenc polgármestert az ingatlanok értékesítésével kapcsolatos intézkedések megtételére az alábbiak szerint:

A telek értékesítésre történő meghirdetésekor az ingatlan forgalmi értékét a Rozman Béla ingatlanvagyon szakértő által 2022. május 27-én elkészített értékbecslést figyelembe véve állapítja meg.

Az értékesítés nyilvános meghirdetést követően, a benyújtott pályázatok alapján, az összességében legjobb ajánlatot nyújtó részére történik. Az átruházás módja adásvétel. A pályázati felhívást közzé kell tenni Bükkszentkereszt Község Önkormányzata honlapján, a valamint a Bükkszentkereszti Közös Önkormányzati Hivatal hirdetőtábláján.

A pályázati felhívást az alábbi tartalommal teszi közzé:

* a vagyonelem megnevezése, ingatlan esetén helyrajzi számának megjelölése,
* forgalmi értékének megjelölése,
* az átruházás módja,
* ingatlan esetében arra irányuló felhívást, hogy az igénylő mutassa be az ingatlan felhasználásának célját.

Pályázati feltételek: Bükkszentkereszt Község Önkormányzatának az önkormányzat vagyonáról és a vagyonnal való gazdálkodás szabályairól 4/2013. (II.14.) Önkormányzati Rendelete rendelkezései az irányadók.

Az adás-vétel kérdésében a pályázatok beérkezését követően Képviselő-testületi ülés dönt.

Felelős: Solymosi Konrád, polgármester

2022. július 7.